આપણે જે વ્યક્તિની વાત કરી રહ્યાં છે તેમનું નામ છે શ્રીનિવાસ કૉલ્લિપારા. તેઓ હૈદરાબાદમાં ઉદ્યોગસાહસિકો માટે એક ઉચિત વાતાવરણ અને વ્યવસ્થા બનાવવાના હેતુ સાથે સ્થાપિત કરવામાં આવેલા 'ટી-હબ'ના સીઓઓ એટલે ચીફ ઓપરેટિંગ ઓફિસર છે. હકીકતમાં તેઓ જ આ કેન્દ્રના સ્થાપક છે. બાળપણમાં પોતાના પપ્પા પાસે સલાહ મેળવીને મોટા થયેલા શ્રીનિવાસ અત્યારે ઉદ્યોગસાહસિકોના 'વિશ્વાસુ સલાહકાર' છે. 'યોરસ્ટોરી' સાથે વાતચીતમાં તેમણે જણાવ્યું કે તેઓ ઉદ્યોગસાહસિકોને સવાલ પૂછે છે. બસ સવાલ સાચા હોવા જોઈએ. પછી તેઓ સવાલને આધારે ઉદ્યોગસાહસિકોને તેમનું યોગ્ય બિઝનેસ મોડલ જણાવી દે છે.